Greek Legal Document

Category: 268

Content:
6. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. Φ. 11068/10/71 της 4 Μαΐου/6  Ιουλ. 1971 (ΦΕΚ Β΄ 517) Περί συστάσεως Λιμενικού Σταθμού. Έχοντες υπ’ όψιν: 1.Το άρθρ. 4 παρ. 2 του από 27.5.1927 Ν.Δ/τος «περί Διοικήσεως του Εμπορικού Ναυτικού» (ΦΕΚ 104 Α΄). 2.Το άρθρ. 4 του Νόμ. 1952/1944 «περί τροποποιήσεως των περί προσόντων προαγωγής Λιμενικών Αξιωματικών και Υπαξιωματικών  ισχυουσών διατάξεων και προσθήκης συναφών τοιούτων» (ΦΕΚ 240 Α΄) κυρωθέντος δια της υπ’ αριθ. 168/1946 Π.Υ.Σ. (ΦΕΚ 117 Α΄), αποφασίζομεν: Συνιστώμεν Λιμενικόν Σταθμόν εις λιμένα Νισύρου Δωδεκανήσου ούτινος η δικαιοδοσία και αι αρμοδιότητες καθορίζονται δια των υπ’ αριθ. 9333/489/8.4.1946 (ΦΕΚ 66 Β΄) και 46418/5336/ 24.7.1950 (ΦΕΚ 128 Β΄) αποφάσεων ΥΕΝ και του άρθρ. 1 του εγκριθέντος δια του υπ’ αριθ. 400/3.6.61 Β.Δ/τος Κανονισμού «περί αρμοδίων Αρχών δι’ έκδοσιν, εξόφλησιν και αντικατάσταστιν ναυτολογίων κλπ.». Από της ενάρξεως λειτουργίας του ως άνω συνιστωμένου Λιμενικού Σταθμού αναστέλλεται η λειτουργία του εις τον εν λόγω λιμένα  υφισταμένου υπαλλήλου λιμένος. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω δεόντως προς εκτέλεσιν.